ఊర్వశి ధోలకియా

ఊర్వశి ధోలకియా (జననం 1978 జూలై 9) భారతీయ టెలివిజన్ నటి. ఆమె ప్రజాదరణ పొందిన ధారావాహిక కసౌతి జిందగీ కే(2001)లో ప్రతినాయక కొమోలిక పాత్రలో నటించి మెప్పించింది. ఆమె బిగ్ బాస్ ఆరవ సీజన్‌లో విజేతగా నిలిచింది.

ఆమెను ఇండియన్ టెలివిజన్ అకాడమీ అవార్డు, ఇండియన్ టెలీ అవార్డు, స్టార్ ఇంటర్నేషనల్ అవార్డు, అప్సర అవార్డు, గోల్డ్ అవార్డు, సిన్సుయ్ టెలివిజన్ అవార్డు, కళాకర్ అవార్డు.. వంటి పలు పురస్కారాలు వరించాయి. కాగా కసౌతి జిందగీ కేలో ఆమె నటనకు గాను 2022లో  గోల్డెన్ గ్లోరీ అవార్డు, ఐకానిక్ గోల్డ్ అవార్డులు దక్కాయి.

బాల్యం 
తల్లి పంజాబీ,  తండ్రి గుజరాతీలకి ఆమె 1978 జులై 9న ఢిల్లీలో జన్మించింది.

కెరీర్

టెలివిజన్ 
ఆమె తన 6వ ఏట రేవతితో కలిసి లక్స్ సోప్ టీవీ వాణిజ్య ప్రకటనలో నటించింది. ఆమె బాలనటిగా దూరదర్శన్ టీవీ సిరీస్ శ్రీకాంత్‌లో రాజలక్ష్మితో గుర్తింపుపొందింది. ఆమె మొదటి టీవీ అడల్ట్ రోల్ దూరదర్శన్ దేఖ్ భాయ్ దేఖ్‌లో శిల్పా పాత్రలో, తర్వాత వక్త్ కి రాఫ్తార్ నటించింది.

ఏక్తా కపూర్ షోలు ఘర్ ఏక్ మందిర్, కభీ సౌతాన్ కబీ, సహేలి, కసౌటి జిందగీ కే, కహిన్ తో హోగాలలో ఆమె నటనకు ప్రపంచవ్యాప్తంగా ప్రశంసలు పొందింది. ఇది ఆమెకు పలు అవార్డులు తెచ్చిపెట్టింది. దీంతో ఆమె 2000ల దశాబ్దంలో అత్యంత ప్రజాదరణ పొందిన నటీమణుల జాబితాలోకి చేరింది.

2012లో, ఆమె కలర్స్ టీవీ బిగ్ బాస్ 6లో పాల్గొంది. అందులో 2013 జనవరి 12న ఆమె సీజన్ విజేతగా నిలిచింది. అలాగే ఆమె కలర్స్ టీవీ హిస్టారికల్ ఫాంటసీ సిరీస్ చంద్రకాంత(2017)లో క్వీన్ ఇరావతిగా నటించింది.

2022లో ఆమె నాగిన్ 6లో ఊర్వశిగా మళ్లీ ఫిక్షన్ జానర్‌లోకి వచ్చింది.

సినిమాలు

వ్యక్తిగత జీవితం 
ఆమె 16 సంవత్సరాల వయస్సులో వివాహం చేసుకుంది. 17 సంవత్సరాల వయస్సులో ఆమె క్షితిజ్, సాగర్ అనే కవల అబ్బాయిలకు జన్మనిచ్చింది, వారికి ఆమె సింగిల్ పేరెంట్.

మూలాలు 

భారతీయ టెలివిజన్ నటీమణులు
భారతీయ బాల నటీమణులు
ఇండియన్ సోప్ ఒపెరా నటీమణులు
హిందీ టెలివిజన్‌ నటీమణులు
బిగ్ బాస్ (హిందీ టీవీ సిరీస్) పోటీదారులు
1979 జననాలు
బిగ్ బ్రదర్ (ఫ్రాంచైజ్) విజేతలు
భారతీయ సినిమా నటీమణులు
మలయాళ సినిమా నటీమణులు
హిందీ సినిమా నటీమణులు